**ՏԵԽՆԻԿԱԿԱՆ ԱՌԱՋԱԴՐԱՆՔ**

ԳՅՈՒՄՐԻ ՔԱՂԱՔԻ ԱՆԻ ԹԱՂԱՄԱՍԻ ՃԱՆԱՊԱՐՀՆԵՐԻ ՀԻՄՆԱՆՈՐՈԳՄԱՆ ԵՎ ՓՈՂՈՑԱՅԻՆ ԼՈՒՍԱՎՈՐՈՒԹՅԱՆ ԱՐԴԻԱԿԱՆԱՑՄԱՆ ՏԵԽՆԻԿԱ-ՏՆՏԵՍԱԿԱՆ ՀԻՄՆԱՎՈՐՈՒՄ

**1. ՆԵՐԱԾՈՒԹՅՈՒՆ**

Գյումրին գտնվում է Շիրակի մարզում և իր մեծությամբ Հայաստանի երկրորդ քաղաքն է՝ 146,000 բնակչությամբ: Քաղաքի տնտեսությունը հիմնականում բաղկացած է տուրիզմից, շինանյութերի արտադրությունից, տեքստիլ և սննդի վերամշակման արդյունաբերություններից: Հայաստանի մայրաքաղաք Երևանը տեղակայված է Գյումրիից դեպի հարավ մոտ 125կմ հեռավորության վրա: Թուրքիայի հետ միջազգային սահմանը գտնվում է Գյումրիից 10կմ հեռավորության վրա՝ արևմտյան հատվածում, որը ներկայումս փակ է:

1988թ․-ին Գյումրին տուժեց ահեղ երկրաշարժից։ Երկրաշարժը ավերեց տներ, դպրոցներ, եկեղեցիներ և հիվանդանոցներ։ 6,9 բալ ուժգնությամբ երկրաշարժը ավերեց քաղաքի ենթակառուցվածքը, խլեց ավելի քան 25,000 մարդու կյանք, առողջությունը կորցրեց ավելի քան 19,000 մարդ և ավելի քան 500,000 մարդ զրկվեց կացարաններից։ Այդ ժամանակվանից ի վեր ոչ շոշափելի վերանորոգման աշխատանքներ են իրականացվել համայնքի բյուջեյի միջոցներով։

Վերակառուցման և զարգացման եվրոպական բանկի («ՎԶԵԲ») կողմից ֆինանսավորվել է «Գյումրու քաղաքային ճանապարհներ» ծրագիրը Հայաստանի Հանրապետությանը («ՀՀ», «Վարկառու») ի նպաստ Գյումրի քաղաքի («քաղաք») հատկացված մինչև 14,6 միլիոն եվրո վարկային միջոցների հաշվին: Վարկը համաֆինանսավորվում է ՎԶԵԲ բաժնետերերի հատուկ հիմնադրամի («SSF») 5,3 միլիոն եվրոյի և Արևելյան Եվրոպայի էներգաարդյունավետության և շրջակա միջավայրի պահպանության գործընկերության («E5P») 2,0 միլիոն եվրոյի չափով կապիտալ դրամաշնորհային միջոցների հաշվին: Հասույթն օգտագործվում է քաղաքի հիմնական ճանապարհների հիմնանորոգման և փողոցային լուսավորության արդիականացման նպատակների համար՝ ներառելով.

(i) փողոցների և մայթերի ասֆալտ-բետոնյա ծածկույթի նորոգում, ներառյալ ջրահեռացման ենթակառուցվածքի արդիականացումը.

(ii) նոր հետիոտնային տարածքների կառուցումը և

(iii) փողոցային լուսավորության ենթակառուցվածքների արդիականացումը

Վարկը և դրամաշնորհը բաղկացած են հետևյալ երեք տրանշներից.

• Տրանշ Ա - ՎԶԵԲ վարկային միջոցներ՝ 5.3 միլիոն եվրո և բաժնետերերի հատուկ հիմնադրամի դրամաշնորհային միջոցներ՝ 2,65 միլիոն եվրո, ճանապարհների հիմնանորոգման նպատակների համար,

• Տրանշ Բ - ՎԶԵԲ վարկային միջոցներ՝ 5.3 միլիոն եվրո, բաժնետերերի հատուկ հիմնադրամի դրամաշնորհային միջոցներ՝ 2,65 միլիոն եվրո, ճանապարհների հիմնանորոգման նպատակների համար,

• Տրանշ Գ - ՎԶԵԲ վարկային միջոցներ՝ 4․0 միլիոն եվրո, E5P դրամաշնորհային միջոցներ՝ 2.0 միլիոն եվրո, փողոցային ենթակառուցվածքների արդիականացման նպատակների համար։

Ա Տրանշով նախատեսված ճանապարհների հիմնանորոգման աշխատանքները ավարտված են։ Բ Տրանշի աշխատանքներն ընթացքի մեջ են և կավարտվեն 2022 թ․-ին։ Ի սկզբանե Գ Տրանշի միջոցները նախատեսված են ամբողջ քաղաքի փողոցների լուսավորության արդիականացման համար։ Այնուամենայնիվ, քաղաքային իշխանությունները, գնահատելով ճանապարհների հիմնանորոգման իրականացման հաջողված փորձը և իրականացված աշխատանքների արդյունավետությունը, որոշեցին Գ տրանշի միջոցները հատկացնել քաղաքի Անի և Ավստրիական թաղամասերում ճանապարհների ամբողջական հիմնանորոգման և փողոցային լուսավորության ենթակառուցվածքների արդիականացման համար: Այսպիսի համապարփակ մոտեցմամբ Քաղաքը լիովին կվերականգնի թաղամասի ճանապարհային ենթակառուցվածքները և փողոցային լուսավորության համակարգը: Առաջարկվող նոր նախագծի իրագործման համար պահանջվում է տեխնիկա-տնտեսական հիմնավորում սկզբնապես սահմանված նպատակների հետ համեմատություն անց կացնելու նպատակով:

**2․ ՆՊԱՏԱԿՆԵՐԸ**

Տեխնիկա-տնտեսական հիմնավորման առաջադրանքի նպատակներն են.

ա) սահմանել քաղաքի Անի թաղամասի («Թաղամաս») ճանապարհների հիմնանորոգման և փողոցային լուսավորության արդիականացման աշխատանքների շրջանակը, որի ընդհանուր արժեքը կազմում է 6 միլիոն եվրո (առանց ԱԱՀ-ի), որը համապատասխանաբար պետք է հասանելի լինի Գ Տրանշի միջոցների բաշխման նախատեսվող փոփոխության արդյունքում։

բ) կազմել Թաղամասի ճանապարհների հիմնանորոգման և փողոցային լուսավորության արդիականացման աշխատանքների ծախսերի նախահաշվային արժեքները.

գ) իրականացնել առաջարկվող ճանապարհաշինական և փողոցային լուսավորության արդիականացման աշխատանքների տնտեսական գնահատում` առաջարկվող աշխատանքների տնտեսական կենսունակությունը արտահայտելու նպատակով.

դ) իրականացնել առաջարկվող փոփոխությունների բնապահպանական օգտավետության համեմատություն, ներառյալ CO2 արտանետումները.

ե) իրականացնել առաջարկվող ճանապարհաշինական և փողոցային լուսավորության աշխատանքների շրջակա միջավայրի և սոցիալական ազդեցության գնահատում.

զ) գնահատել հողի և գույքի ձեռքբերման անհրաժեշտությունները՝ ճանապարհների հիմնանորոգման առաջարկվող աշխատանքների համար:

է) Գ Տրանշի բաղադրիչը նախատեսված է եղել ողջ քաղաքի փողոցային լուսավորության համակարգի համալիր լուծում տալու համար։ Աշխատանքների սկզբնապես սահմանված շրջանակների և նոր առաջարկության արդյունքում ստացվող բնապահպանական օգուտների միջև հարկավոր է կատարել համեմատական վերլուծություն:

Ընտրված խորհրդատուն («Խորհրդատուն») պետք է կապ պահի և համագործակցի Գյումրու համայնքապետարանի համապատասխան ստորաբաժանման, անհրաժեշտության դեպքում՝ նաև ՎԶԵԲ ներկայացուցիչների հետ:

**3. ԱՇԽԱՏԱՆՔԻ ՆԿԱՐԱԳՐՈՒԹՅՈՒՆ**

**3.1 Ծրագրի նույնականացման փուլ**

*3.1.1 Ճանապարհների բարեկարգման և հիմնանորոգման աշխատանքների շրջանակների նույնականացում*

(i) Պատրաստել նախատեսվող ծախսերի հաշվարկներով ուղեկցվող ճանապարհների բարեկարգման և հիմնանորոգման աշխատանքների ցանկը՝ որոնք կնվազեցնեն երթևեկության գերբեռնվածությունը, զգալիորեն կբարելավեն ճանապարհների անվտանգությունն ու շրջակա միջավայրի պահպանության պայմանները և կվերականգնեն ճանապարհների պատշաճ վիճակը։ Ճանապարհների հիմնանորոգման աշխատանքները կիզակետում պետք է ունենան երթևեկության կառավարման աշխատանքների ծախսարդյունավետությունը, որը կնպաստի թե ճանապարհային երթևեկությանը, և թե հետիոտներին: Ճանապարհների հիմնանորոգման աշխատանքները պետք է ձգտեն նվազագույնի հասցնել ճանապարհներից օգտվողների ծախսերը և բերել ճանապարհները այնպիսի վիճակի, որպեսզի դրանք պահպանվեն բնականոն ծախսարդյունավետ եղանակով:

3.1.2 Փողոցային լուսավորության բարելավման աշխատանքների շրջանակների նույնականացում

(ii) Պատրաստել փողոցային լուսավորության տեղադրման արդիականացման համար անհրաժեշտ աշխատանքների շրջանակների և արժեքի վերաբերյալ մանրամասներ՝ գոյություն ունեցող լուսավորության պայմաններում սպառվող էներգիայի ծախսերի զգալի խնայողությունների հասնելու և թունավոր ու վնասակար նյութերի արտանետման հետևանքով առաջացած բնապահպանական վտանգները վերացնելու նպատակով: Փողոցային լուսավորության արդիականացման հնարավոր տարբերակները պետք է ներառեն առկա՝ սնդիկի վրա հիմնված լուսատուների փոխարինումը լուսադիոդային լուսատուներով և պետք է ներկայացնեն փողոցային լուսավորության և լուսացույցերի արդիականացման նախագծի այն բաղադրիչների դիտարկումը, որոնք կարող են հատուցվել վարկի ժամկետի ընթացքում` էկոլոգիապես մաքուր էներգիայի և շահագործման ու սպասարկման ծախսերի խնայողությունների հաշվին:

Փողոցային լուսավորության արդիականացման աշխատանքները գնահատելիս պետք է հաշվի առնել ծրագրի Գ Տրանշի հաստատված աշխատանքների համար իրականացված Տեխնիկա-տնտեսական հիմնավորումը:

**3.3 Տնտեսական գնահատում**

*3.3.1 Ճանապարհների բարեկարգման և հիմնանորոգման աշխատանքների տնտեսական վերլուծություն*

(i) Վերանայել տրանսպորտի բաժնի կողմից վարվող երթևեկության հոսքերի ցանկացած արձանագրում և իրականացնել բարեկարգման և հիմնանորոգման աշխատանքների համար ընտրված ճանապարհների դասակարգված երթևեկության հաշվարկներ ինչպես նաև ցանցի այլ առանցքային ճանապարհներ, որտեղ երթևեկությունը կարող է ընդգրկվել ծրագրի մեջ: Դասակարգված երթևեկության հաշվարկների տևողությունն ու ժամանակը պետք է նշվի ապահովելու օրական երթևեկության փոփոխությունները, որպեսզի հնարավոր լինի հստակ կերպով որոշել տարեկան միջին օրական երթևեկության (“AADT”) ցուցանիշը։

(ii) պատրաստել ուղևորատար և բեռնատար մեքենաների երթևեկության աճի տարեկան գործակիցներ, որոնք կարտացոլեն պետական և տարածաշրջանային տնտեսական աճի, բնակչության աճի, տրանսպորտային միջոցների սեփականության աճի և զբոսաշրջության աճի կանխատեսումները և այլն:

(iii) պատրաստել ճանապարհային երթևեկության տարբեր տեսակների (մեքենաների, ավտոբուսների և բեռնատարների) համար այնպիսի կանխատեսումներ, որոնք կպարունակեն իրական գնահատում նախագծի իրագործման արդյունքում շեղված և առաջ եկող երթևեկության ՏՄՈԵ-ի (AADT) համար։ Այս կանխատեսումները պետք է ներառեն հիմնանորոգման աշխատանքների ակնկալվող մեկնարկի տարվանից սկսած առնվազն 20 տարի ժամանակահատված։

(iv) վարկային միջոցներից ֆինանսավորվող ծրագրի համար պատրաստել ճանապարհի բարելավման և հիմնանորոգման առանձին բաղադրիչների տնտեսական գնահատումը՝ Տնտեսական այս գնահատումը պետք է հիմնված լինի յուրաքանչյուր բաղադրիչի ծախս-հատույց վերլուծության վրա առնվազն 20 տարվա գործարկման ժամանակահատվածում (սկսած աշխատանքների մեկնարկի տարվանից), որը հաշվի է առնում.

(a) յուրաքանչյուր բաղադրիչի ներդրումային արժեքը.

(b) ճանապարհների ընթացիկ և պարբերական սպասարկման ծախսերի փոփոխությունները նվազագույն և որևե աշխատանք կատարելու համատեքստում

(c) տրանսպորտային միջոցների շահագործման ծախսերի և ճանապարհորդության ժամանակի ծախսի միջեվ նվազագույն եվ որևե այլ աշխատանք կատարելու համատեքստում

(d) պատահարի ծախսերի խնայողություններ, եթե պատահարի սպեցիֆիկ խնայողությունները հնարավոր է իրատեսորեն որոշել:

Հարկավոր է որոշել ճանապարհների բարելավման և հիմնանորոգման յուրաքանչյուր բաղադրիչի եկամտաբերության տնտեսական ներքին գործակիցը(EIRR) և զուտ ներկա արժեքը (NPV): Այնուհետև, առանձին բաղադրիչների համար ծախսերի հոսքերը պետք է համակցվեն՝ որոշելու բոլոր բաղադրիչների եկամտաբերության տնտեսական ներքին գործակիցը (EIRR) և զուտ ներկա արժեքը (NPV)։

***3.3.2 Փողոցային լուսավորության աշխատանքների տնտեսական գնահատում***

1. Դիտարկել բնակկոմունալ բաժնի կողմից վարվող բոլոր առկա գրառումները՝ որոշելու փողոցային լուսավորության ներկայիս միջին տարեկան սպասարկման ծախսերը և էներգիայի ծախսերը։

(ii) Ընտրված փողոցների լուսավորության արդիականացման աշխատանքների տնտեսական գնահատումը պետք է նախապատրաստվի օգտագործելով շահութանպաստ վերլուծություն, որը հաշվի կառնի.

ա) փողոցային լուսավորության արդիականացման ներդրումային ծախսերը.

բ) ամենօրյա սպասարկման և լամպերի պարբերական փոխարինման արժեքի փոփոխությունները՝ նվազագույն եվ որևե այլ աշխատանք կատարելու համատեքստում

գ) էներգիայի ծախսերի խնայողությունները՝ նվազագույն եվ որևե այլ աշխատանք կատարելու համատեքստում

(դ) փողոցային լուսավորության և երթևեկության կառավարման համակարգի արդիականացման շրջանակները (օրինակ՝ խելացի վերահսկմամբ լուսադիոդային լուսացույցեր) և անհրաժեշտության դեպքում՝ փողոցային լուսավորության նոր ենթակառուցվածքի կառուցումը, որը կարող է հատուցվել էներգայի և սպասարկման խնայողության վարկի ժամկետներում կամ վերը նշված սարքավորումների շահագործման ժամկետի ընթացքում:

***3.3.3 Ծրագրի տնտեսական գնահատում.***

Ճանապարհային աշխատանքները և փողոցային լուսավորության ծախսերի հոսքերը պետք է կապակցվեն՝ որոշելու առաջարկվող վարկի միջոցով ֆինանսավորվող ծրագրի ընդհանուր եկամտաբերության տնտեսական ներքին գործակիցը և զուտ ներկա արժեքը:

***3.3.4 Զգայունության թեստեր***

Իրականացնել զգայունության վերլուծություն՝ Ծրագրի եկամտաբերության տնտեսական ներքին գործակցի և զուտ ներկա արժեքի փոփոխությունները ներգրավված կարևոր չափորոշիչների փոփոխության պարագայում:

Զգայունության թեստերը պետք է ներառեն հետևյալ առանձին թեստերը.

ա) ներդրումային արժեքի 20%-ի չափով ավելանալու կամ նվազելու դեպքում գրանցվող տատանումները.

բ) բազային տարվա դրությամբ երթևեկության հոսքերի 20%-ի չափով ավելանալու կամ նվազելու դեպքում գրանցվող տատանումները.

գ) երթևեկության աճի ցուցանիշների 20%-ի չափով ավելանալու կամ նվազելու դեպքում գրանցվող տատանումները.

դ) ավտոմեքենաների շահագործման ծախսերի 20%-ի չափով ավելանալու կամ նվազելու դեպքում գրանցվող տատանումները.

ե) ժամանակային արժեքի 20%-ի չափով ավելանալու կամ նվազելու դեպքում գրանցվող տատանումները.

զ) փողոցային լուսավորության սպասարկման և էլեկտրաէներգիայի ծախսի 20%-ի չափով ավելանալու կամ նվազելու դեպքում գրանցվող տատանումները.

է) ծրագրի բացման ժամանակահատվածի ձգձգումները:

3.4 **Բնապահպանական և սոցիալական ազդեցությունների գնահատում**

1. Իրականացնել ծրագրի նախապատրաստական գործողությունների հետ կապված բնապահպանական սքրինինգ, և իրագործել ծրագիրը պետական օրենսդրությանը, ԵՄ ՇՄԱԳ հրահանգի, ԵՄ Սքրինինգի, շրջանակների սահմանման ուղեցույցների և Շրջակա միջավայրի վրա ազդեցության գնահատման զեկույցի(2017)1, ինչպես նաև ՎԶԵԲ բնապահպանական և սոցիալական քաղաքականության (2019) դրույթներին համապատասխան։ Բացահայտել ազդեցության ենթակա պոտենցիալ համայնքները և այլ շահագրգիռ կողմերը:

1 Տես․ <http://ec.europa.eu/environment/eia/eia-support.htm>

(ii) Իրականացնել Ծրագրի Շրջակա միջավայրի և սոցիալական ազդեցությունների գնահատում (ԲՍԱԳ)` ազգային օրենսդրության, ՇՄԱԳ հրահանգի, ՎԶԵԲ բնապահպանական և սոցիալական քաղաքականության (2019 թ.) և դրան առնչվող Կատարմաան պահանջների համաձայն: Բնապահպանական և սոցիալական ազդեցությունների գնահատումը (ԲՍԱԳ) պետք է.

ա) բացահայտի և լուծումներ առաջարկի բոլոր հնարավոր շոշափելիորեն անբարենպաստ բնապահպանական ազդեցություններին, ներառյալ բայց ոչ միայն՝

- ճանապարհաշինական նպատակների համար պահանջվող նյութերի ստացման աղբյուրների և մատակարարման արդյունքում առաջացող ազդեցությունների.

- առաջացած ազդեցությունների.

- հողային և ջրային ռեսուրսների վրա ունեցած ազդեցությունների.

- օդի որակի վրա ունեցած վրա ազդեցությունների.

- աղմուկի ազդեցությունների.

- վիզուալ ազդեցությունների և հարմարավետության վնասի

- թափոնների տնօրինման և կառավարման

- պայթունավտանգ զինամթերքի (ՊՊՄ) ռիսկերը և այլն:

բ) բացահայտել և լուծումներ առաջարկել բոլոր հնարավոր շոշափելի սոցիալական ազդեցությունների համար, ներառյալ բայց ոչ միայն՝

- սոցիալ-տնտեսական ազդեցությունները.

- ազդեցությունը բիզնեսի և զբաղվածության վրա.

- գոյություն ունեցող ենթակառուցվածքների և հանրային ծառայությունների վրա հնարավոր ազդեցությունները.

- տեղի երթևեկության և դրա մատչելիության վրա թողած ազդեցությունները.

- կապալառուների կառավարումը, ներառյալ աշխատանքային ճամբարների կառավարում.

- ազդեցությունները համայնքների վրա (ներառյալ առողջության և անվտանգության հարցերը);

- հողի ձեռքբերումն և վերաբնակեցումը.

-հանրության ճանապարհային անվտանգությունն ու համապատասխանությունը ԵՄ անվտանգության ուղեցույցներին.

- աշխատանքի և աշխատանքային պայմաններին (ներառյալ աշխատանքի առջողությունն և անվտանգությունը).

- մշակութային ժառանգությունը;

- համայնքի զարգացման ծրագրերը.

Պետք է զննել դրական և բացասական ազդեցությունները։

(գ) Բնապահպանական և սոցիալական կառավարման ծրագրում պետք է նկարագրված լինեն ծրագրի բարելավմանն ու բնապահպանական և սոցիալական հնարավոր ազդեցություններից զերծ մնալուն միտված՝ խուսափելու, նվազագույնի հասցնելու, փոխհատուցելու և մշտադիտարկում իրականացնելու միջոցառումները։

ԲՍԿԾ պետք է ներառի․

Կապալի պայմանագրում որպես պարտավորություն ձևակերպված —Կապալառուի գործողությունների համապատասխանությունը՝ շինարարության արդյունքում առաջ եկող բացասական ազդեցությունները մեղմացնելուն կամ նվազագույնի հասցնելուն միտված միջոցառումներին։

— ծրագրի իրականացման և գործարկման փուլերի վերաբերյալ մշտադիտարկման ծրագրեր

—Ազգային կանոնակարգերին, ԵՄ ստանդարտներին և ՎԶԵԲ Բնապահպանական և սոցիալական քաղաքականության և կատարողական պահանջներին համապատասխանություն ապահովելուն ուղղված գործողությունները

(դ) ԲՍԱԳ պատրաստման ընթացքում բացահայտված խնդիրներին լուծում տալու նպատակով մշակել Շրջակա միջավայրի պահպանության և սոցիալական գործողությունների համապարփակ ծրագիր(ԲՍԳԾ)։ ԲՍԳԾ կիզակենտրոնը պետք է լինեն գործողությունները ՎԶԵԲ պահանջների հետ համապատասխանությանն առնչվող խնդիրները և հերթադասվեն ու ներկայացվեն Հանրային կապերի միջոցով։ Հարկավոր է դասել, հստակորեն սահմանել բացահայտված գործողությունները, նշել դրանց ավարտին հասցնելու ժամանակացույց(հատուկ հղում տալով պահանջվող այն գործողություններին, որոնք հարկավոր է հասցնել ավարտին մինչև ֆինանսական փակումը՝ եթե այդպիսին տեղին է) և նշել դրանց համար որպես պատասխանատու հանդես եկող կողմը(Պատվիրատու, Կապալառու և այլն)։ Ավելին, յուրաքանչյուր կետ պետք է ներառի այն գործոնների նկարագրությունը, որոնք կկիրառվեն սահմանված գործողության փակման/ավարտին հասցնելու ժամանակը որոշելիս։ Խորհրդատուն Պատվիրատուին պետք է տեղեկացնի նաև ԲՍԳԾ հոդվածների իրագործման արդյունքում բյուջեյի վրա բոլոր շոշափելի հետևանքների մասին։

(iii) Անհրաժեշտության դեպքում պատրաստել տարհանման գործողությունների ծրագիր («ՏԳՊ») և Կենսամիջոցների վերականգնման շրջանակ («LRP»), որոնք համահունչ են հողի օտարմանը, հարկադիր վերաբնակեցմանն ու տնտեսական տեղահանմանը2 վերաբերող ՎԶԵԲ Գործադրման 5-րդ պահանջին: (ՏԳԾ/ԱԵԱ-ն կարող է ներառվել ԲՍԱԳ-ում կամ կարող է լինել առանձին փաստաթուղթ):

**3.5 Ջերմոցային գազերի Շրջակա միջավայր ներթափանցման հետ կապված պատշաճ ոսումնասիրությունը**

Խորհրդատուն պետք է իրականացնի ծրագրի բնապահպանական վերլուծություն՝ կապված ծրագրի արդյունքում ջերմոցային գազերի և թունավորված օդի ակնկալվող նվազման հետ: Խորհրդատուն պետք է նախապատրաստի հետևյալ հաշվարկները, մասնավորապես․

* CO2 գազ-ի և թունավոր արտանետումների տարեկան նվազեցումը տոննաներով(NOx, SO2, նյութի մասնիկներ, CO..), եթե առկա են փողոցային լուսավորության արդիականացման և ճանապարհների հիմնանորոգման արդյունքում:
* Գնահատումը պետք է հիմնված լինի «առկա ծավալների» դրությամբ և «նոր ծավալների» դրությամբ գրանցված տվյալների համեմատության վրա:

**4. ԻՐԱԿԱՆԱՑՄԱՆ ԿԱԶՄԱԿԵՐՊՈՒՄ ԵՎ ԱՐԴՅՈՆՔՆԵՐ**

**4.1 Հաշվետվություններ**

Խորհրդատուն պետք է հաշվետվությունները ներկայացնի համայնքապետարանի համապատասխան բաժին:

**4.3 Ժամանակացույց**

Առաջադրանքի իրականացման առաջին 4 ամիսերի ընթացքոմ պետք է ներկայացվեն Տեխնիկա-տնտեսական հիմնավորման հաշվետվություն, Բնապահպանական և սոցիալական ազդեցությունների գնահատում և Սոցիաական գործողություների ծրագիր։ Առաջադրանքի իրականացման ընդհանուր տևողությունն է 5 ամիս:

| **Արդյունք** | **Պահանջվող օրինակների քանակը** | **Նախագծի ներկայացում** | **Իրականացնող գործակալության կողմից մեկնաբանություններ ստանալու ժամկետ** | **Մեկնաբանությունների խմբավորման ժամկետ** |
| --- | --- | --- | --- | --- |
| Սկզբնական հաշվետվություն | Էլեկտրոնայինտարբերակով՝ հայերեն և անգլերեն լեզուներով | Առաջադրանքի սկզբից 1/մեկ ամիս հետո | 2/երկուշաբաթ | 2/երկուշաբաթ |
| Տեխնիկա-տնտեսական հիմնավորման հաշվետվություն | Էլեկտրոնայինտարբերակով՝ հայերեն և անգլերեն լեզուներով | Առաջադրանքի սկզբից 4/չորս ամիս հետո | 4/չորսշաբաթ | 4/չորսշաբաթ |
| Բնապահպանական և սոցիալական ազդեցությունների գնահատման հաշվետվություն | Էլեկտրոնայինտարբերակով՝ հայերեն և անգլերեն լեզուներով | Առաջադրանքի սկզբից 4/չորս ամիսհետո | 4/չորս շաբաթ | 4/չորս շաբաթ |
| Բնապահպանական և սոցիալական գործողություններիծրագիր | Էլեկտրոնայինտարբերակով՝ հայերեն և անգլերեն լեզուներով | Առաջադրանքի սկզբից 4/չորս ամիս հետո | 4/չորս շաբաթ | 4/չորս շաբաթ |
| Շահառուների ներգրավվածության ծրագիր | Էլեկտրոնայինտարբերակով՝ հայերեն և անգլերեն լեզուներով | Առաջադրանքի սկզբից 4/չորս ամիսհետո | 4/չորս շաբաթ | 4/չորս շաբաթ |
| Տարհանման գործողությունների ծրագիր («ՏԳՊ») և Կենսամիջոցների վերականգնման շրջանակ(ԿՎՇ) | Էլեկտրոնայինտարբերակով՝ հայերեն և անգլերեն լեզուներով | Առաջադրանքի սկզբից 4/չորս ամիս հետո | 4/չորս շաբաթ | 4/չորս շաբաթ |
| Ոչ տեխնիկական ամփոփագիր(ՈՏԱ) | Էլեկտրոնայինտարբերակով՝ հայերեն և անգլերեն լեզուներով | Առաջադրանքի սկզբից 4/չորս ամիսհետո | 4/չորս շաբաթ | 4/չորս շաբաթ |

**5. ԽՈՐՀՐԴԱՏՈՒԻ ԴԵՐԸ**

Խորհրդատուի թիմը պետք է բաղկացած լինի հետևյալ հիմնական աշխատակցներից

(i) Ճանապարհների ինժեներ՝ ճանապարհային նախագծերի Տեխնիկա-տնտեսական հիմնավորումների և նախագծերի նախնական ուսումնասիրությոնների ավելի քան 8/ութ տարվա աշխատանքային փորձով: Առնվազն 4/չորս տարվա աշխատանքային փորձ քաղաքային ճանապարհների հիմնանորոգման պլանավորման և նախագծման ոլորտում: Ճանապարհների ինժեները պետք է ոնենա բակալավրի աստիճան և պետք է լինի պատվիրակված ինժեներ կամ ունենա արտոնագիր, որպես որակավորված ինժեներ, որպեսզի կարողանա իրականացնլ աշխատանքը:

(ii) Տրանսպորտի պլանավորող /Տրանսպորտի գծով տնտեսագետ՝ քաղաքային երթևեկության բարելավման պլանավորման, երթևեկության կառավարման միջոցառումների, երթևեկության կանխատեսման և ճանապարհային նախագծերի տնտեսական գնահատումների իրականացման ավելի քան 8/ութ տարվա փորձ:

(iii) Էլեկտրատեխնիկ-ճարտարագետ՝ ավելի քան հինգ տարվա փորձ փողոցային լուսավորության և հին նմուշի լուսացույցերի ստուգման, ինչպես նաև փողոցային լուսավորության և ճանապարհային ազդանշանների ժամանակակից սարքավորումների նախագծման և շահագործման մեջ: Էլեկտրական ինժեները պետք է ունենա բակալավրի որակավորում և պետք է լինի գրանցված ինժեներ կամ ունենա որակավորված ինժեների լիցենզիա.

(iv) Շրջակա միջավայրի պահպանության մասնագետ, որն ունի ավելի քան հինգ տարվա փորձ՝ ա) ճանապարհային նախագծերի շրջակա միջավայրի վրա թողած ազդեցությունների ուսումնասիրությունների իրականացման. Բնապահպանության մասնագետը պետք է ունենա նաև շրջակա միջավայրի վրա ազդեցության գնահատումներ իրականացնելու ավելի քան 5 տարվա փորձ՝ ԵՄ և խոշոր միջազգային ֆինանսական հաստատությունների (ՄՖՀ) բնապահպանական քաղաքականության, ուղեցույցների և պահանջների համաձայն.

(v) Սոցիալական ազդեցությունների և տարաբնակեցման մասնագետ՝ տրանսպորտային ենթակառուցվածքի նախագծերի սոցիալական ազդեցության գնահատում իրականացնելու և առնչվող տարաբնակեցման պլանների պատրաստման ավելի քան 5 տարվա փորձով՝ խոշոր միջազգային ֆինանսական հաստատությունների(ՄՖՀ)-ների քաղաքականության, ուղեցույցների և պահանջների համաձայն:

Որպես խմբի ղեկավար առաջադրվող անձը պետք է լինի կամ ճանապարհային ինժեներ կամ տրանսպորտի պլանավորող/տնտեսագետ և պետք է ունենա նախագծերում ներգրավվածության հիմնավորված գրառում (օրինակ՝ կոնցեսիոն պայմանագրեր կամ երկարաժամկետ շահագործման և սպասարկման պայմանագրեր), որոնցում կիրառվել է արդյունքների վրա հիմնված մոտեցում կամ դրանց կենսական ցիկլի արժեքի վրա հիմնված մոտեցում։

Տեխնիկական և վարչական այլ գործառույթներ իրականացնող մասնագետները՝ ըստ անհրաժեշտության կտրամադրվեն Խորհրդատուի կողմից: